**Kivonat Törökszentmiklós Városi Önkormányzat Képviselő-testületének 2023. február 23-án megtartott nyilvános ülésének jegyzőkönyvéből:**

**38/2023. (II.23.) számú**

**H a t á r o z a t a**

**Rádió Horizont Kft. részére kamatmentes kölcsön nyújtása a TOP-7.1.1-16-H-ERFA-2020-00716 azonosító számú pályázathoz kapcsolódóan**

1. Törökszentmiklós Városi Önkormányzat Képviselő-testülete úgy dönt, hogy a Rádió Horizont Kft (székhely: 5200 Törökszentmiklós, Kossuth tér 6.) által a TOP-7.1.1-16-H-ERFA-2020-00716 azonosítószámú pályázaton elnyert támogatását 25 894 555 Ft összegű kamatmentes kölcsönnel előfinanszírozza. A projekt befejezését, valamint a záró kifizetési igény Magyar Államkincstár általi jóváhagyását és pénzügyi teljesítését követően az egyesület 8 napon belül, de legkésőbb 2023. december 31-ig visszafizeti az önkormányzat részére.
2. Törökszentmiklós Városi Önkormányzat Képviselő-testülete felhatalmazza Markót Imre polgármestert a Rádió Horizont Kft-vel kötendő Kölcsönszerződés aláírására a határozat melléklete szerint.
3. A szükséges pénzügyi fedezet Törökszentmiklós Városi Önkormányzat 2023. évi költségvetéséről szóló 8/2023. (II.27.) önkormányzati rendelet 24. számú melléklet II/14. sor kerete terhére rendelkezésre áll.

Határidő: 2023. február 28. (Kölcsönszerződés aláírására)

Felelős: Markót Imre polgármester

Erről értesül:

1. Markót Imre polgármester
2. Dr. Varga Imre jegyző
3. Rádió Horizont Kft.
4. Közpénzügyi osztály
5. Szervezési osztály
6. Irattár

K. m. f.

|  |  |
| --- | --- |
| Markót Imre s. k.  polgármester | Dr. Varga Imre s. k.  jegyző |

A kivonat hiteléül:

Herczeghné Ródon Ilona

főmunkatárs

Melléklet a 38/2023. (II.23.) K. t. számú határozathoz

**Kölcsönszerződés**

amely létrejött

**Törökszentmiklós Városi Önkormányzat**

székhelye 5200 Törökszentmiklós, Kossuth Lajos utca 135.

adószáma 15732767-2-16

bankszámlaszáma 10700309-24851305-51100005

**képviseli: Markót Imre polgármester** – továbbiakban **Kölcsönadó** – és az

**Rádió Horizont Kft.,**

székhelye 5200 Törökszentmiklós, Kossuth tér 6.

adószáma 13082475-2-16

számlaszám: 10400607-50527068-53741009

**képviseli: Édes Krisztina ügyvezető**, – továbbiakban **Adós**– együttesen mint **Szerződő Felek** között az alábbi feltételekkel:

1. A **Kölcsönadó** Törökszentmiklós Városi Önkormányzat Képviselő-testületének 38/2023. (II.23.) Kt. határozata alapján **25.894.555 Ft**, azaz Huszonötmillió-nyolcszázkilencvennégyezer-ötszázötvenötezer forint kamatmentes kölcsönt biztosít **Adós** részére.
2. **Szerződő Felek** egyezően rögzítik, hogy az első pontban megjelölt összeg átutalással kerül teljesítésre a Kölcsönszerződés aláírását követően az **Adós** bankszámlájára.
3. **Szerződő Felek** egyezően rögzítik, hogy a **Kölcsönadó** az első pontban megjelölt összeget a Széchenyi 2020 Terület- és Településfejlesztési Operatív Program keretében **TOP-7.1.1-16-H-ERfa-2020-00716** azonosítószámú „Komplex infrastrukturális fejlesztések a Klein-házban” című projekt megvalósításának előfinanszírozását biztosítja. A kölcsön visszafizetésének fedezetét a pályázati pénzeszköz biztosítja, annak **Adóshoz** történő megérkezését követően.
4. **Adós** a visszatérítendő támogatás összegét kizárólag a 3. pontban meghatározott projekt támogatási döntés alapján elnyert Támogatói Okiratban foglalt feladatainak teljesítése céljából használhatja fel.
5. **Adós** az átvett pénzeszközt a projekt befejezését, illetve a záró kifizetési igény Magyar Államkincstár általi jóváhagyását és pénzügyi teljesítését követően 8 napon belül, de legkésőbb 2023. december 31-ig köteles a **Kölcsönadó** CIB Bank-nál vezetett 10700309-24851305-51100005 számú bankszámlájára visszautalni.
6. **Kölcsönadó** a kölcsön felhasználását ellenőrizheti. Az ellenőrzés során betekinthet az **Adós** nyilvántartásába és könyvelésébe oly mértékig, hogy megállapítást nyerjen, hogy a kölcsönt jelen szerződésben meghatározott módon használta-e fel az **Adós**.
7. Jelen szerződésben nem szabályozott kérdések tekintetében a Polgári Törvénykönyvről szóló 2013. évi V. törvény vonatkozó rendelkezései az irányadók.

Törökszentmiklós, 2023……………

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Markót Imre Rádió Horizont Kft.

Polgármester ügyvezető

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Jogi ellenjegyző

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pénzügyi ellenjegyző